Ten Pin Alley

For at bowle skal du først vælge »New Player« og derefter klikke »Edit Player«. Som spiller kan du vælge mellem den højrehåndede mand Chucky eller den venstrehåndede kvinde Flo. I denne demo kan to spillere spille samtidigt. Du kan ændre spillernes navne, farven på deres tøj og hud, kuglens vægt og materiale. Klik OK, når din spiller er klar.

Klik på knappen »Start«. Nu er du på bowlingbanen. Ved at klikke og holde på den grønne firkant ved spillerens fødder kan du flytte rundt på ham. På samme måde flytter du den grønne pil, der er hans sigtepunkt.
Flyt nu musens markør op i den store cirkel. Klik en gang, og et grønt lys vil nu bevæge sig rundt yderst i cirklen. Jo hurtigere lyset bevæger sig, jo mere vil kuglen skrue. Klik igen, og lyset skifter til den inderste venstre række. Dette lys afgør, hvor meget fart der kommer på kuglen. Ved næste klik skifter lyset til højre side. Dette afgør, hvornår kuglen slippes. Klik for at angive, hvornår kuglen skal slippes, men sørg for, at lyset er iblandt de blå lamper.

Øvelse gør mester. Bliv ikke fortvivlet, over at kuglen ender i renden. Efter en tid bliver du fortrolig med spillet.
 
For at afslutte spillet skal du klikke med højre museknap og vælge »EXIT GAME« fra den menu, der dukker op på skærmen.

Systemkrav
Windows 95
Pentium 75 CPU
8 MB ram
18 MB harddisk plads
DirectX

Afinstallation
Vælg "KontrolPanel", "Tilføj/Fjern programmer", find "Ten Pin Alley - Demo" i listen, og tryk på knappen "Tilføj/Fjern".